Rio-2016 olimpiadasida O‘zbekiston vakillari yunon-rum kurashi bo‘yicha bahslarga kirishdi. 59 kilogrammgacha bo‘lgan vazn toifasida ishtirok etayotgan Elmurot Tasmurodov saralash bosqichidan ozod etilgandi va bugun nimchorak finalda serbiyalik Kristiyan Frisga qarshi gilamga chiqdi. U bellashuv davomida raqibdan yaqqol ustunlik qildi va 7:2 hisobida g‘alaba qozonib, chorak finalga yo‘l oldi. Uning keyingi bosqichdagi raqibi KXDRlik Yun Von Chol bo‘ladi.